 Kuphinde kwashona abanye abawu315 kuleliCharles Khuzwayo July 31, 2020KUSHONE abanye abantu abangamakhulu amathathu neshumi nesihlanu 315 eNingizimu Afrika emuva kokuhaqwa yiCorona, okwenza isibalo sanyukela ku7 812 kuzwelonke.Lezi zindaba zidalulwe nguNgqongqoshe wezeMpilo kuleli, uDkt Zweli Mkhize, ezinkundleni zokuxhumana izolo.Njenganamhlanje, isibalo esesiqinisekisiwe sabantu asebehaqwe iCovid-19 sesifinyelele ku482 169, isibalo sasebesishiyile sesifinyelele ku7 812 kanti asebeluleme sebengu309 601, kusho uMkhize kuTwitter.Kulabantu aba315 abasishiyile emhlabeni kubalwa abawu121 base-Eastern Cape, abawu96 baseGauteng, abawu55 baKwaZulu-Natal, 34 baseWestern Cape nabangu9 baseNorth West.Sidlulisa amazwi enduduzo kwabathandiweyo abasishiyile futhi siyabonga kubasebenzi bezempilo ebebelapha abasishiyile, kusho uMkhize.Sebebonke asebesishiyile emhlabeni bami kanje: Eastern Cape 1 700, Free State 154, Gauteng 1932, KwaZulu-Natal 767, Limpopo 67, Mpumalanga 65, North West 81, Northern Cape 29 naseWestern Cape 3017.Isibalo sabahaqekile kuzwelonke sona simi kanje: Eastern Cape 77055, Free State 20398, Gauteng 171574, KwaZulu-Natal 73919, Limpopo 8240, Mpumalanga 13280, North West 18811, Northern Cape 4402, Western Cape 94440 no50 wabangaziwa ukuthi abakuphi.Sebebangaphezu kuka11 000 abantu abahaqekayo kuleli, okwenza lesi sibalo sinyukele ku482 167. 